Document ID: 31989D0506

31989D0506
L 247/34
SLUŽBENI LIST EUROPSKE UNIJE
ODLUKA KOMISIJE
od 18. srpnja 1989.
o utvrđivanju certifikata za uzgojno valjane hibridne svinje, njihovo sjeme, jajne stanice i zametke
(89/506/EEZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća 88/661/EEZ od 19. prosinca 1988. o zootehničkim standardima koji se primjenjuju na uzgojno valjane svinje (1), a posebno njegov članak 9. i članak 10. stavak 1., petu alineju,
budući da je potrebno odrediti podatke koji se moraju navesti u certifikatu; budući da je potrebno iz praktičnih razloga utvrditi obrazac certifikata i uvjete u kojima se mogu upisati podaci u dokument koji prati hibridne uzgojno valjane svinje, njihovo sjeme, jajne stanice i zametke;
budući da su mjere propisane u ovoj Odluci u skladu s mišljenjem Stalnog odbora za zootehniku,
DONIJELA JE OVU ODLUKU:
Članak 1.
Potrebno je navesti sljedeće podatke u certifikatu za uzgojno valjanje hibridnih svinja:
-
tijelo izdavatelj,
-
upisni broj u upisnik,
-
datum izdavanja,
-
sustav označivanja,
-
identifikacijska oznaka,
-
datum rođenja,
-
uzgojni tip, linija,
-
spol,
-
ime i adresa uzgajivača,
-
ime i adresa vlasnika.
Članak 2.
1. Pojedinosti iz članka 1. se mogu navesti:
(a)
u obliku certifikata koji odgovara predlošku iz Priloga I.;
(b)
u dokumentaciji koja prati hibridnu uzgojno valjanu svinju. U tom slučaju nadležna tijela moraju potvrditi da su pojedinosti utvrđene u članku 1. u takvim dokumentima navedene prema sljedećoj formulaciji:
„Dolje potpisani potvrđuje da ovi dokumenti sadrže pojedinosti navedene u članku 1. Odluke Komisije 89/506/EEZ.”
2. Podaci o uzgojno valjanim hibridnim svinjama iste linije se mogu dati na jedinstvenom certifikatu ili u dokumentaciji koja prati pošiljku životinja istog podrijetla i za isto odredište. Obrazac certifikata prikazan u Prilogu I. se odgovarajuće prilagođava.
Članak 3.
Sljedeće pojedinosti se moraju navesti u certifikatu o sjemenu hibridnih uzgojno valjanih svinja:
-
svi podaci navedeni u članku 1. o mužjaku koji daje sjeme,
-
informacija koja omogućava identifikaciju sjemena, datum njegovog uzimanja i imena i adrese centra za uzimanje sjemena i primatelja.
Članak 4.
Pojedinosti propisane u članku 3. se mogu navesti:
1.
u obliku certifikata koji odgovara predlošku iz Priloga II.;
2.
u dokumentaciji koja prati sjeme hibridne uzgojno valjane svinje. U tom slučaju nadležna tijela moraju potvrditi da su pojedinosti utvrđene u članku 3. u takvim dokumentima navedene prema sljedećoj formulaciji:
„Dolje potpisani potvrđuje da ovi dokumenti sadrže pojedinosti navedene u članku 3. Odluke Komisije 89/506/EEZ.”
Članak 5.
Sljedeće pojedinosti se moraju navesti u certifikatu o jajnim stanicama uzgojno valjanih hibridnih svinja:
-
svi podaci navedeni u članku 1. o krmači davatelju jajnih stanica,
-
informacija koja omogućava identifikaciju sjemena, datum njegovog uzimanja i imena i adrese centra za uzimanje sjemena i primatelja.
Ako se u jednoj pajeti nalazi više od jedne jajne stanice, to se mora jasno navesti i nadalje jajne stanice moraju imati isto podrijetlo.
Članak 6.
Pojedinosti propisane u članku 5. se mogu navesti:
1.
u obliku certifikata koji odgovara predlošku iz Priloga III.;
2.
u dokumentaciji koja prati jajne stanice hibridne uzgojno valjane svinje. U tom slučaju nadležne vlasti moraju potvrditi da su pojedinosti utvrđene u članku 5. u takvim dokumentima navedene prema sljedećoj formulaciji:
„Dolje potpisani potvrđuje da ovi dokumenti sadrže pojedinosti navedene u članku 5. Odluke Komisije 89/506/EEZ.”
Članak 7.
Sljedeće pojedinosti se moraju navesti u certifikatu o zamecima hibridnih uzgojno valjanih svinja:
-
svi podaci navedeni u članku 1. o krmači davatelju i nerastu rasplodnjaku,
-
informacije koje omogućavaju identifikaciju zametka, datum osjemenjivanja ili oplođivanja, datum uzimanja i imena i adrese centra za uzimanje zametaka i primatelja.
Ako se u jednoj pajeti nalazi više od jednog zametka, to se mora jasno navesti i nadalje svi zameci moraju imati isto podrijetlo.
Članak 8.
Pojedinosti propisane u članku 7. se mogu navesti:
1.
u obliku certifikata koja odgovara predlošku iz Priloga IV.;
2.
u dokumentaciji koja prati zametke hibridne uzgojno valjanih svinje. U tom slučaju nadležna tijela moraju potvrditi da su pojedinosti utvrđene u članku 7. u takvim dokumentima navedene prema sljedećoj formulaciji:
„Dolje potpisani potvrđuje da ovi dokumenti sadrže pojedinosti navedene u članku 7. Odluke Komisije 89/506/EEZ.”
Članak 9.
Ova je Odluka upućena državama članicama.
Sastavljeno u Bruxellesu 18. srpnja 1989.

Labels: 7
6